Baaq Abaaraha Somaliland oo ku socda dhammaan Qurbajoogta Somaliland: Xaaladda Abaaraha ku habsaday Gobolada bari ee Jamhuuriyadda Somaliland ayaa maalin ba maalinta ka danbaysa kasii adkaanaya, noloshii dadka iyo xooluhuna meel adag ayey maraysaa, sidaa daraadeed waxay Gudida Abaaraha ee Heer Qaran, Hay'adda EAD iyo Xafiiska Samafalka ee Somaliland si naxariis leh uga codsanayaan dhammaan Qurbajoogta reer Somaliland inay usoo gurmadaan, soona caawiyaan walaalohooda dhibaataysan.
